15. ΒΑΣΙΛΙΚΟΝ ΔΙΑΤΑΓΜΑ της 22 Απρ./5 Μαΐου 1939 Περί καθορισμού των καθηκόντων των Ελεγκτών Κτηματικών Υποθέσεων, της αρμοδιότητος των παρά ταις Γενικαίς Διοικήσεσι Τμημάτων Κτηματικών Υποθέσεων Δημοσίου κλπ. Έχοντες υπόψη τα άρθρ. 4 παρ. 7, 7 παρ. 2 και 8 παρ. 1 του υπ’ αριθ. 1540/1938 Α. Νόμου «περί τροποποιήσεως και συμπληρώσεως της περί διοικήσεως των Δημοσίων Κτημάτων Νομοθεσίας, ως και τα άρθρ. 15 και 17 του Ν.Δ/τος της 27/27 Ιουν. 1935 «περί τροποποιήσεως και συμπληρώσεως του Οργανισμού των εις την αρμοδιότητα του Υπουργείου των Οικονομικών υπαγομένων υπηρεσιών εν συνδυασμώ προς το άρθρ. 2 παρ. 3 του Ν.Δ. της 23/30 Μαρτ. 1926 Οικονομικών και το άρθρ. 4 παρ. 4 του Α.Ν. 1540/1938, προτάσει του Ημετέρου επί των Οικονομικών Υπουργού, μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν. Άρθρ.1.-Οι Ελεγκταί Κτηματικών υποθέσεων ασχολούνται κυρίως εις την επιτόπιον εξακρίβωσιν και εκκαθάρισιν των ανηκόντων τω Δημοσίω Κτημάτων ως και την εκκαθάρισιν εν γένει τωνεκκρεμών κτηματικών υποθέσεων του Δημοσίου, ενεργούντες συμφώνως προς τας Σελ. 175 38 Διοίκηση Δημοσίων Κτημάτων –Κτηματική Εταιρία Δημοσίου 26.Ε.α.15 εκάστοτε διαταγάς του Υπουργού των Οικονομικών, είτε κατ’ ιδίαν είτε ως προϊστάμενοι συνεργείων εκ τεχνικών και διοικητικών υπαλλήλων, ανηκόντων εις την Κεντρικήν ή την περιφερειακήν υπηρεσίαν του Υπουργείου των Οικονομικών. Ειδικώτερον: α)Ενεργούσιν επιτοπίους εξετάσεις κτημάτων, είτε προς εξακρίβωσιν των δικαιωμάτων του Δημοσίου ή των διεκδικούντων ταύτα ιδιωτών, είτε προς καθορισμόν της ακριβούς θέσεως και των ορίων των υπό την διαχείρισιν του Δημοσίου τελούντων ή περιερχομένων κτημάτων, την εκτίμησιν της αξίας αυτών και την μόρφωσιν γνώμης περί των ενδεικνυομένων γενικώς μέτρων δια την καλλιτέραν διαχείρισιν αυτών και την λύσιν παντός υφισταμένου ζητήματος. β)Προβαίνουσιν εις έλεγχον και εφαρμογήν των τίτλων ιδιοκτησίας των κατόχων κτημάτων αμφισβητουμένων παρά του Δημοσίου, δικαιούμενοι κατά τας σχετικάς οδηγίας του Υπουργείου να καλώσι τους κατόχους των κτημάτων προς προσαγωγήν των τίτλων των. γ)Επιμελούνται της συγκεντρώσεως των απαιτουμένων στοιχείων και πληροφοριών προς εκπλήρωσιν της αποστολής των, βοηθούμενοι εις τούτο υπό των Οικονομικών Εφόρων. Προς τον σκοπόν τούτον δύνανται ν’ αλληλογραφώσι μετά των αρχών και να προβαίνωσιν εις ένορκον ή μη εξέτασιν μαρτύρων. δ)Δύναται εις επειγούσας ή σπουδαίας περιστάσεις κατόπιν ειδικών εκάστοτε διαταγών του Υπουργού των Οικονομικών να ενεργώσιν οιασδήποτε φύσεως εξετάσεις ή ανακρίσεις όσον αφορά το αντικείμενον των κτηματικών υποθέσεων, εν τη εκτελέσει δε των διαταγών τούτων αφ’ ενός μεν παρέχουσι τας αναγκαίας οδηγίας δια την οργάνωσιν της διαχειρίσεως των κτημάτων και την επίλυσιν των υποθέσεων, αφ’ ετέρου δε δύνανται οσάκις κρίνουσι τούτο αναγκαίον ν’ αναστέλλωσι την εκτέλεσιν ωρισμένων ενεργειών των Οικον. Εφόρων, εις ας ούτοι προβαίνουσιν είτε οίκοθεν είτε συνεπεία διαταγών της προϊσταμένης αρχής, υποχρεούμενοι όμως εν τη δευτέρα περιπτώσει ν’ αναφέρωσιν αμέσως περί τούτου εις την αρμοδίαν προϊσταμένην αρχήν. ε)Εξετάζουσι τα ζητήματα τ’ αφορώντα την στέγασιν εν γένει των κατά τόπους δημοσίων υπηρεσιών και υποβάλλουσι σχετικήν έκθεσιν περί των ληπτέων μέτρων. ς)Δύνανται οι παρά τη Διευθύνσει Δημοσίων Κτημάτων τοποθετημένοι Ελεγκταί Κτηματικών Υποθέσεων να ορίζωνται δι’ αποφάσεων του Υπουργού των Οικονομικών ως αναπληρωταί Τμηματαρχών της Δ/νσεως Δημοσίων Κτημάτων, απόντων ή κωλυομένων, και Σελ. 176 ζ)Εκτελούσι πάσαν άλλην εργασίαν, ην ήθελεν αναθέση αυτοίς ο Υπουργός των Οικονομικών. Άρθρ.2.-1.Εις την αρμοδιότητα των παρά ταις Γενικαίς Διοικήσεσιν υφισταμένων Τμημάτων Κτηματικών Υποθέσεων Δημοσίου ανήκει: α)Η εισήγησις και ενέργεια επί των υποθέσεων της αρμοδιότητος της Διευθύνσεως Δημοσίων Κτημάτων, εφ’ ων αποφασίζει ο Υπουργός Γενικός Διοικητής κατά τας εκάστοτε ισχυούσας διατάξεις. β)Η έκδοσις των απαιτουμένων γενικών διαταγών δια την διαχείρισιν, εκμετάλλευσιν, διατήρησιν της κατοχής και εκποίησιν των εν τη περιφερεία της Γεν. Διοικήσεως Κτημάτων και την στέγασιν των Δημοσίων Υπηρεσιών της αυτής περιφερείας. γ)Η παρακολούθησις της εκτελέσεως παρά των Οικονομικών Έφόρων των γενικών ή ειδικών διαταγών του Υπουργείου Οικονομικών επί των αυτών ως άνω αντικειμένων και η άσκησις του προσήκοντος ελέγχου δια την αρτίαν και έγκαιρον διεκπεραίωσιν των υποθέσεων, και δ)Η εποπτεία του έργου των εν τη περιφερεία της Γενικής Διοικήσεως εργαζομένων εκάστοτε υπαλλήλων της Κεντρικής υπηρεσίας του Υπουργείου των Οικονομικών, των ασχολουμένων εις την εξακρίβωσιν και απογραφήν της ακινήτου περιουσίας του Δημοσίου και εις πάσαν άλλην σχετικήν εργασίαν. 2.Οι Ελεγκταί Κτηματικών υποθέσεων, οι Προϊστάμενοι των ως άνω Τμημάτων, υπογράφουσιν πάντα τα προς αρχάς υφισταμένας της Γεν. Διοικήσεως έγγραφα, δι’ ων ζητούνται ή δίδονται πληροφορίαι ως και τα προς τας αυτάς αρχάς προπαρασκευαστικά εν γένει ή διαβιβαστικά έγγραφα. Προσυπογράφουσι πάντα τα λοιπά έγγραφα της αρμοδιότητος του τμήματος, όντες υπεύθυνοι δια την ομαλήν διεξαγωγήν της υπηρεσίας τούτου. Ενεργούσι, κατόπιν διαταγών των Υπουργών Γενικών Διοικητών ή του Υπουργού των Οικονομικών επιθεωρήσεις των Κτηματικών Γραφείων, των Οικονομικών Εφοριών της δικαιοδοσίας της Γενικής Διοικήσεως, ελέγχοντες την παρά των Οικονομικών Εφόρων κανονικήν και αρτίαν διεξαγωγήν της αναγομένης εις την διαχειρίσιν των κτηματικών υποθέσεων  υπηρεσίας. Παρέχουσι τας αναγκαίας οδηγίας δια την εν γένει οργάνωσιν και λειτουργίαν του Κτηματικού Γραφείου και την επίλυσιν των υποθέσεων. Επί του πορίσματος της επιθεωρήσεως και των λοιπών ενεργειών αυτών αναφέρουσιν εις τον Υπουργόν - Γενικόν Διοικητήν, ή εις τον Υπουργόν των Οικονομικών, εισηγούμενοι και περί των ληπτέων μέτρων. Οι προϊστάμενοι των Τμημάτων εκτελούσι και καθήκοντα Ελεγκτού Κτηματικών υποθέσεων ως ταύτα καθορίζονται εν άρθρ. 1 του παρόντος. 39 26.Ε.α.15 Διοίκηση Δημοσίων Κτημάτων –Κτηματική Εταιρία Δημοσίου 3.Τον προϊστάμενον του Τμήματος ελλείποντα, απόντα ή κωλυόμενον αναπληροί έτερος οικονομικός υπάλληλος εκ των εις την δικαιοδοσίαν της Γενικής Διοικήσεως υπαγομένων, φέρων βαθμόν τουλάχιστον υπουργικού γραμματέως α΄ τάξεως, οριζόμενος δι’ αποφάσεως του Υπουργού - Γενικού Διοικητού. 4.Εις τους Ελεγκτάς Κτηματικών Υποθέσεων, τους τοποθετημένους παρά ταις Γεν. Διοικήσεσι, δύναται δι’ αποφάσεων του Υπουργού των Οικονομικών ν’ ανατίθηται προσωρινώς η εκτέλεσις ειδικής υπηρεσίας εις περιφερείας κειμένας εκτός της δικαιοδοσίας της Γεν. Διοικήσεως, εις ην ούτοι υπάγονται. Άρθρ.3.-Εκ των αντικειμένων της αρμοδιότητος του καταργηθέντος Κτηματικού Γραφείου Θεσσαλονίκης, των περιελθόντων δυνάμει του εδαφ. 1 του άρθρ. 8 του Α.Ν. 1540/38 εις το παρά τη Γενική Διοικήσει Μακεδονίας, Τμήμα Κτηματικών Υποθέσεων Δημοσίου, υπάγονται από της ενάρξεως της ισχύος του παρόντος Δ/τος εις την αρμοδιότητα της Δ΄ Οικονομικής Εφορίας Θεσσαλονίκης, εκείνα, εφ’ ων κατά τας περί διαχειρίσεως των κτημάτων του Δημοσίου και στεγάσεως των Δημοσίων Υπηρεσιών κειμένας διατάξεις, έχουσιν αρμοδιότητα ενεργείας οι λοιποί Οικονομικοί Έφοροι του Κράτους, έκαστος εν τη περιφερεία του , ήτοι τ’ αφορώντα την εκμίσθωσιν των κτημάτων, τον καθορισμόν και βεβαίωσιν αποζημιώσεως δι’ αυθαίρετον χρήσιν αυτών, την εκποίησιν ή κατ’ άλλον τρόπον διάθεσιν τούτων, την λήψιν μέτρων συντηρήσεως και προστασίας από καταπατήσεων κλπ., ως και δια την στέγασιν εν γένει των δημοσίων υπηρεσιών. Εις τον Ημέτερον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 